(95) 



tour vous toutes gens qui à vostredit peuple n'ont bonne vo- 

 lonté, lesquels vous povés bien cognoistre par les consaulx qu'il 

 vous donnent, et avec ce remettre lesdictes fortresses de Meaux 

 et de Montereau es mains de vos féauls et loiauls subgets où par 

 avant estoient, afin que yostre peuple de Paris n'ait cause de 

 commotion pour faute des vivres, et que il se délaissent de leur 

 murmure; et aussi vous supplions qu'il ne vous veuille desplaire 

 si nous avons retenu l'artillerie qui avait esté jà menée au Louvre 

 par Jehan de Lyons, car en vérité nous l'avons fait en bonne 

 intention et pour plus grans maulx et périls eschever; car le 

 peuple estoit si esmeu pour ce , que grans maulx en fussent 

 venus se nous ne leur eussons en convent de la retenir. 



Très-redonbtc seigneur, plaise vous savoir que le peuple de 

 Paris se remembre moult de promesses que vous leur déistes de 

 vostre bouche à Saint-Jaques de l'ospilal , as halles et en vostre 

 chambre, outre lesquelles vous leur promeistes que se vous ne 

 deviez yssir que vous, trente ou quarante avecques vous, si ne 

 pourries vous plus souffrir les choses en Testât où il estoient , et , 

 Dieu merchi, les choses ont depuis pris moult petit amendement. 



Très-redoublé seigneur, sur toutes les choses et chascune d'i- 

 celles dessus esclaircies, vous plaise ordener par telle manière 

 que ce soit à la loenge de Dieu, à honneur du roy, nostre sire, de 

 vous, et au prouffit du peuple, en telle manière qu'il s'en puisse 

 brièvement apercevoir, et nous veuilliés avoir pour recommandés. 



Li Saint-Espiit vous ait en sa sainte garde et vous doint 

 bonne vie et longue. 



Escript à Paris, le xvuj^ jour d'avril. 



IL 



Très-chiers soigneurs et grans amis, vous avez bien sçeu 

 comment en la bonne ville de Paris, après la prise du roy nostre 

 sire, faicte à Poitiers, du commandement de monseigneur le duc 



